b'\n_START_ARTICLE_\nVitaminas B\n_START_PARAGRAPH_\nB grup\xc4\x97s vitaminai \xe2\x80\x93 skirting\xc5\xb3 vitamin\xc5\xb3, tirpi\xc5\xb3 vandenyje, grup\xc4\x97.\n_START_SECTION_\nIstorija\n_START_PARAGRAPH_\n\xc5\xa0ie vitaminai taip sugrupuoti d\xc4\x97l to, jog anks\xc4\x8diau galvota, kad tai vienas vitaminas, kaip vitaminas C ar D. V\xc4\x97liau paai\xc5\xa1k\xc4\x97jo, jog tai skirtingi junginiai, nors ir randami pana\xc5\xa1iame maiste. Nors ir buvo suteikti atskiri pavadinimai, visi i\xc5\xa1liko vitamin\xc5\xb3 B grup\xc4\x97s dalimi.\n_START_SECTION_\nPanaudojimas\n_START_PARAGRAPH_\nB grup\xc4\x97s vitaminai ne tik randami tame pa\xc4\x8diame maiste, bet taip pat da\xc5\xbenai kartu dalyvauja metabolizmo procesuose, pad\xc4\x97dami i\xc5\xa1laikyti sveik\xc4\x85 od\xc4\x85 ir raumen\xc5\xb3 tonus\xc4\x85, stiprindami imunin\xc4\x97s ir nerv\xc5\xb3 sistemos funkcijas, skatindami l\xc4\x85steli\xc5\xb3 augim\xc4\x85 ir dalinimas\xc4\xaf \xe2\x80\x93 taip pat ir raudon\xc5\xb3j\xc5\xb3 kraujo k\xc5\xabneli\xc5\xb3, taip i\xc5\xa1vengiant ma\xc5\xbeakraujyst\xc4\x97s._NEWLINE_Taip pat \xc5\xa1ie vitaminai padeda \xc4\xafveikti streso bei depresijos simptomus ir prie\xc5\xbeast\xc4\xaf.\n_START_SECTION_\nApykaita\n_START_PARAGRAPH_\nVisi B grup\xc4\x97s vitaminai tirpsta vandenyje, i\xc5\xa1plinta visame k\xc5\xabne, j\xc5\xb3 atsargos turi b\xc5\xabti papildomos kiekvien\xc4\x85 dien\xc4\x85, o perteklius pa\xc5\xa1alinamas per \xc5\xa1lapim\xc4\x85.'